Pasiūlymas Tarybos sprendimas dėl pozicijos, kurios turi laikytis Bendrija Asociacijos taryboje, įsteigtoje Europos Bendrijų bei jų valstybių narių ir Rumunijos susitarimu, dėl prekybos perdirbtais žemės ūkio produktais priemonių, numatytų Europos susitarimo tarp Europos bendrijos ir Rumunijos 3 protokole, tobulinimo /* KOM/2004/0615 galutinis - ACC 2004/0210 */





Briuselis, 28.09.2004 KOM(2004) 615 galutinis 2004/0210 (ACC) Pasiūlymas TARYBOS SPRENDIMAS dėl pozicijos, kurios turi laikytis Bendrija Asociacijos taryboje, įsteigtoje Europos Bendrijų bei jų valstybių narių ir Rumunijos susitarimu, dėl prekybos perdirbtais žemės ūkio produktais priemonių, numatytų Europos susitarimo tarp Europos bendrijos ir Rumunijos 3 protokole, tobulinimo (pateikta Komisijos) AIŠKINAMASIS MEMORANDUMAS Vadovaujantis Europos sutarties tarp Europos Bendrijų bei jų valstybių narių ir Rumunijos 20 straipsnio sąlygomis, patvirtintomis 1994 m. gruodžio 19 d. Tarybos ir Komisijos sprendimu (94/907/EAPB, EB, Euratomas)[1], 3 protokolu nustatoma jame išvardytų perdirbtų žemės ūkio produktų prekybos tvarka. 3 protokolas buvo iš dalies pakeistas protokolu, pritaikančiu Europos sutarties prekybos aspektus[2]. 2002 m. spalį Tarybos direktyva Komisija buvo įgaliota su Rumunija pradėti derybas dėl perdirbtų žemės ūkio produktų prekybos tvarkos patobulinimo pasirengimo narystei kontekste. 2004 m. gegužės 18 d. Susitariančiosios Šalys sudarė susitarimo projektą, kuriuo siekiama visiško prekybos liberalizavimo, kvotų be muitų arba importo muitų sumažinimo. Tam tikram importui, kuriam netaikomos kvotos, bus toliau taikomos 3 protokole nustatytos dabartinės prekybos nuostatos. Į Sutarties I priedą neįtrauktiems žemės ūkio produktams nebus taikomos eksporto grąžinamosios išmokos pagal 2000 m. liepos 13 d. Komisijos reglamentą (EB) Nr. 1520/2000, nustatantį bendras išsamias eksporto grąžinamųjų išmokų už tam tikrus žemės ūkio produktus, eksportuojamus kaip į Sutarties I priedą neįtrauktos prekės, skyrimo sistemos taikymo taisykles ir tokių grąžinamųjų išmokų sumos nustatymo kriterijus[3]. Asociacijos taryba gali spręsti dėl perdirbtų žemės ūkio produktų sąrašo papildymo pagal 3 protokolą, muitų dalinio pakeitimo ir tarifų kvotų padidinimo arba sumažinimo. Todėl Tarybos prašoma priimti Tarybos sprendimo pasiūlymą dėl pozicijos, kurią Asociacijos tarybos sudėtyje turi priimti Bendrija, siekiant įgyvendinti derybų rezultatus, kurie padėtų patobulinti tam tikrą pagal 3 protokolą nustatytą prekybos tvarką. 2004/0210 (ACC) Pasiūlymas TARYBOS SPRENDIMAS dėl pozicijos, kurios turi laikytis Bendrija Asociacijos taryboje, įsteigtoje Europos Bendrijų bei jų valstybių narių ir Rumunijos susitarimu, dėl prekybos perdirbtais žemės ūkio produktais priemonių, numatytų Europos susitarimo tarp Europos bendrijos ir Rumunijos 3 protokole, tobulinimo EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 133 straipsnį kartu su 300 straipsnio 2 dalies antra pastraipa, atsižvelgdama į Komisijos pasiūlymą,[4] kadangi: (1) Europos susitarimas[5] įsteigia Europos Bendrijų bei jų valstybių narių ir Rumunijos asociaciją. Jo 3 protokolas nustato prekybos perdirbtais žemės ūkio produktais priemones. (2) Pastaruoju metu buvo susiderėta dėl naujų prekybos patobulinimų, kuriais siekiama pagerinti ekonominį suartėjimą, rengiantis stojimui, ir nustatomos prekybos tam tikrais perdirbtais žemės ūkio produktais nuolaidos visiško liberalizavimo, muitų ar tarifų kvotų sumažinimo forma. Tam tikram importui, kuriam netaikomos kvotos, toliau taikomos dabartinės prekybos nuostatos. (3) Vadovaudamasi 3 protokolu, Asociacijos taryba sprendžia dėl šio susitarimo prieduose minėtų muitų pakeitimų ir tarifų kvotų padidinimo ar panaikinimo. (4) Asociacijos taryba taip pat sprendžia, ar taikomi muitai gali būti sumažinti, atsakant į abipuses nuolaidas, susijusias su perdirbtais žemės ūkio produktais. (5) Komisijos reglamentu Nr. 2271/2003[6] buvo atidarytos 2004 m. tam tikrų prekių, kurių kilmės šalis yra Rumunija, importo į Bendriją tarifų kvotas. 2004 m. toliau turėtų būti taikomi tik tarifų kvotų, kurių serijos numeriai yra 09.5435, 09.5437 ir 09.5443, kiekiai. (6) 1993 m. liepos 2 d. Komisijos reglamentu (EEB) Nr. 2454/93, nustatančiu Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas[7], numatomos tarifų kvotų, taikytinų chronologine tvarka pagal muitinės deklaracijų datas, administravimo procedūros. Šios procedūros turėtų būti taikomos importui pagal Asociacijos tarybos sprendimą dėl tarifų. NUSPRENDĖ: 1 straipsnis Pozicija, kurios turi laikytis Bendrija Asociacijos taryboje, įsteigtoje Asociacijos susitarimu dėl dvišalės prekybos perdirbtais žemės ūkio produktais, remiasi Asociacijos tarybos sprendimo projektu, pridedamu prie šio sprendimo. 2 straipsnis Tarifų kvotos, kurių serijos numeriai yra 09.5435, 09.5437 ir 09.5443, atidarytos pagal Reglamentą (EB) Nr. 2271/2003 ir taikomos laisvoje apyvartoje nuo sausio 1 d. iki [2004 m. ...], yra įskaitomos į kiekius, numatytus atitinkamose tarifų kvotose, nustatytose Asociacijos tarybos sprendimo III priedėlyje. 3 straipsnis Asociacijos tarybos sprendimo III priedėlyje nustatytas tarifų kvotas valdo Komisija pagal Reglamento (EEB) Nr. 2454/93 308a, 308b ir 308c straipsnius. Priimta Briuselyje, [...] Tarybos vardu Pirmininkas PRIEDAS ProjektasEB-Rumunijos ASOCIACIJOS TARYBOS SPRENDIMAS Nr. ..../2004dėl prekybos perdirbtais žemės ūkio produktais priemonių, numatytų Europos susitarimo 3 protokole, tobulinimo ASOCIACIJOS TARYBA, atsižvelgdama į Europos susitarimą, įsteigiantį Europos bendrijų bei jų valstybių narių ir Rumunijos asociaciją, ypač jo 3 protokolo 1 straipsnio 2 dalį, kadangi: (1) 3 protokolu nustatomos Bendrijos ir Rumunijos tarpusavio prekybos perdirbtais žemės ūkio produktais priemonės. 3 protokolas yra iš dalies pakeistas protokolu, pritaikančiu Europos susitarimo prekybos aspektus.[8] (2) Neseniai buvo susitarta dėl prekybos patobulinimų, padedančių siekti ekonominio suartėjimo rengiantis stojimui ir nustatyti prekybos tam tikrais perdirbtais žemės ūkio produktais nuolaidas visiško liberalizavimo, sumažintų muitų, o kitiems produktams sumažintų tarifų kvotų forma. (3) Pagal 3 protokolo 1 straipsnio 2 dalies antrą įtrauką Asociacijos taryba nusprendžia, kad taikomi muitai gali būti sumažinti, atsakant į sumažinimus abipusėmis nuolaidomis, susijusiomis su perdirbtais žemės ūkio produktais. (4) Tam tikriems perdirbtiems žemės ūkio produktams, kuriems taikomas 3 protokolas, bet kurie nėra išvardyti šiame sprendime, arba kurių atidarytos kvotos yra išnaudotos, toliau turėtų būti taikomos galiojančios 3 protokolu nustatytos prekybos nuostatos. (5) Už perdirbtus žemės ūkio produktus, kuriems netaikomas Sutarties I priedas, neturėtų būti skiriamos grąžinamosios išmokos pagal 2000 m. liepos 13 d. Komisijos reglamentą (EB) Nr. 1520/2000, nustatantį bendras išsamias eksporto grąžinamųjų išmokų už tam tikrus žemės ūkio produktus, eksportuojamus kaip į Sutarties I priedą neįtrauktos prekės, skyrimo sistemos taikymo taisykles ir tokių grąžinamųjų išmokų sumos nustatymo kriterijus[9]. (6) Už prekes, kurių kilmės šalis yra Rumunija, eksportuojamas į Bendriją, neturėtų būti skiriamos grąžinamosios išmokos. (7) Šio sprendimo III ir IV priedėliuose numatytos metinės kvotos turėtų būti atidarytos, tuose priedėliuose nurodytomis sąlygomis. NUSPRENDĖ: 1 straipsnis Nuo [2004 m....] I priedėlyje išvardytų prekių, kurių kilmės šalis yra Rumunija, , importui į Bendriją taikomi tame priedėlyje nustatyti muitai. Nuo[2004 m. ...] II priedėlyje išvardytų Bendrijos kilmės prekių, , importui į Rumuniją taikomi tame priedėlyje nustatyti muitai. 2 straipsnis Už Bendrijos kilmės į Rumuniją eksportuojamus perdirbtus žemės ūkio produktus, kurie nėra įtraukti į Sutarties I priedą, neskiriamos grąžinamosios išmokos pagal Komisijos reglamentą (EB) Nr. 1520/2000. Už į Bendriją eksportuojamus perdirbtus žemės ūkio produktus, kurių kilmės šalis yra Rumunija ir kurie nėra įtraukti į Sutarties I priedą, Rumunijoje neskiriamos grąžinamosios išmokos. 3 straipsnis Tarifų kvotos, minėtos III ir IV priedėliuose, atidaromos nuo [... iki 2004 m. gruodžio 31 d.] ir visais kitais metais tuose priedėliuose nustatytomis sąlygomis. Prekių, kurioms taikomos tarifų kvotos, kurių serijos numeriai yra 09.5435, 09.5437 ir 09.5443, atidarytos pagal Komisijos reglamentą (EB) Nr. 2271/2003, ir taikomos laisvoje apyvartoje nuo sausio 1 d. iki [2004 m. ...], kiekiai yra įskaitomi į kiekius, numatytus atitinkamose tarifų kvotose, nustatytose III priedėlyje produktams, klasifikuojamiems KN kodais ex 1902, 1904 1010, 1904 2091 ir 2105 00 10 . 4 straipsnis Perdirbti žemės ūkio produktai, kurie nėra įtraukti į I, II, III ir IV priedėlius arba kurių III ir IV priedėliuose nustatytos kvotos yra išnaudotos, toliau taikomos 3 protokolo nuostatos, jei nėra nurodyta kitaip. 5 straipsnis Šis sprendimas įsigalioja mėnesio, einančio po to, kai abi šalys praneša apie ratifikavimo vidaus procedūrų užbaigimą, pirmą dieną. Priimta Briuselyje, [...] Asociacijos tarybos vardu Pirmininkas I PRIEDėLIS - Į Bendriją importuojamoms prekėms, kurių kilmės šalis yra Rumunija, taikomi muitai +++++ TABLE +++++ * EA/EAR = Žemės ūkio komponentas / Sumažinti žemės ūkio komponentai (apskaičiuoti pagal bazinius kiekius, nurodytus Susitarimo 3 protokole). Tokiems žemės ūkio komponentams ir sumažintiems žemės ūkio komponentams taikomas didžiausias muitas, nustatytas bendrajame muitų tarife, jei muitas yra taikomas. II PRIEDėLIS - Į Rumuniją importuojamoms Bendrijos kilmės prekėms taikomi muitai +++++ TABLE +++++ III PRIEDĖLIS - Į Bendriją importuojamoms prekėms, kurių kilmės šalis yra Rumunija, taikomos kvotos ir muitai +++++ TABLE +++++ * Kiekiams virš kvotos taikomas muitas, nustatytas I priedėlyje. ** 200 tonų kvotos, atidarytos nuo 2006 1 1 iki 2006 12 31, ribose taikomas 0 muitas. IV PRIEDĖLIS - Į Rumuniją importuojamoms Bendrijos kilmės prekėms taikomos tarifų +++++ TABLE +++++ * Kiekiams virš kvotos taikomas muitas, nustatytas II priedėlyje. ** 2004 m. muitas kvotos ribose - 41.3% +++++ TABLE +++++ [1] OL L 357, 1994 12 31, p. 1. [2] OL L 301, 1998 11 11, p. 1. [3] OL L 177, 2000 7 15, p. 1. Reglamentas su paskutiniais pakeitimais, padarytais Reglamentu (EB) Nr. 740/2003 (OL L 106, 2003 4 29, p. 12). [4] OL C [...] [...], p. [...] [5] OL L 357, 1994 12 31, p. 1. [6] OL L 336, 2003 12 23, p. 29. [7] OL L 253, 1993 10 11, p. 1 su paskutiniais pakeitimais, padarytais Reglamentu (EB) Nr. 2286/2003 (OL L 343, 2003 12 31, p. 1). [8] OL L 301, 1998 11 11, p. 3. [9] OL L 177, 2000 7 15, p. 1. Reglamentas su paskutiniais pakeitimais, padarytais Reglamentu (EB) Nr. 740/2003 (OL L 106, 2003 4 29, p. 12).